"Бешьикташь аклуб аԥсуаа ишьақәдыргылеит ҳәа ирҳәо ииашоуп. Бешьикташь османуаа раамҭазы аԥсуаа, аубыхцәа, адыгаа ирацәаны иахьынхоз раионын. Усҟан ампыл асра игәнаҳаран ҳәа иԥхьаӡан, аԥсылманцәа афутбол иасӡомызт, кавказуаагьы ампыл асра азин рымаӡамызт. Аха аԥсуа, аубых ҷкәынцәа еизаны ари Башьикташь ҳәа иахьыҟаз аҳаблаҿы маӡала ампыл иасуан. Нас клуб шьақәдыргыларц рҭаххеит. Ажәанбацәа аишьцәа аҷқәынцәа ааизырган, ақәԥара иазку аклуб аадыртит", - ҳәа еиҭеиҳәеит Қәҭарба.
Шәлиман Цыба Џьгьарда датәуп. Сақариа ашкол дҭан, аашықәса данаԥхьа ашьҭахь Сҭамԥыл дцеит, уа Бешьикташь аҳаблаҿы дынхон. Раԥхьа Галатасараи иатәу аклуб аҿы аҵара далагеит, аха нас Бешьикташь иҟаз Қабашь ахь диасит, уа иҵара далгеит ҳәа еиҭеиҳәеит Қәҭарба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.